nibzard/narodne-novine-full-text-markdown huggingface dataset:
### NN 24/2021 (10.3.2021.), Odluka o osnovicama za utvrđivanje vrijednosnog boda prema osobnom činu, ustrojbenom mjestu odnosno zvanju hrvatskog branitelja iz Domovinskog rata za godinu 2020.

HRVATSKI ZAVOD ZA MIROVINSKO OSIGURANJE

550

Na temelju članka 34. stavka 3. Zakona o hrvatskim braniteljima iz Domovinskog rata i članovima njihovih obitelji (»Narodne novine«, broj 121/17 i 98/19) i članka 21. i 22. Statuta Hrvatskog zavoda za mirovinsko osiguranje (»Narodne novine«, broj 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 1. ožujka 2021., donosi

ODLUKU

O OSNOVICAMA ZA UTVRĐIVANJE VRIJEDNOSNOG BODA PREMA OSOBNOM ČINU, USTROJBENOM MJESTU ODNOSNO ZVANJU HRVATSKOG BRANITELJA IZ DOMOVINSKOG RATA ZA GODINU 2020.

Članak 1.

Za hrvatske ratne vojne invalide iz Domovinskog rata (u daljnjem tekstu: HRVI iz Domovinskog rata) utvrđuje se vrijednosni bod za određivanje invalidske mirovine iz članka 31. Zakona o hrvatskim braniteljima iz Domovinskog rata i članovima njihovih obitelji na temelju pripadajuće osnovice prema osobnom činu, ustrojbenom mjestu odnosno zvanju, utvrđene ovom Odlukom.

Članak 2.

Za HRVI iz Domovinskog rata, radi izračuna invalidske mirovine prema osobnom činu, ustrojbenom mjestu odnosno zvanju, određuju se sljedeće osnovice:

|  |  |
| --- | --- |
| Činovi i ustrojbena mjesta | Osnovice |
| Vojnik | 108.806,56 |
| Pozornik | 115.620,23 |
| Razvodnik (zastavnik HRM) | 123.775,05 |
| Skupnik | 110.001,46 |
| Zapovjednik desetine | 130.635,81 |
| Zapovjednik voda | 138.728,64 |
| Zapovjednik satnije | 166.480,33 |
| Zamjenik zapovjednika bojne | 182.669,71 |
| Zapovjednik bojne | 201.163,40 |
| Zamjenik zapovjednika brigade | 219.655,86 |
| Zapovjednik brigade | 219.655,86 |
| Desetnik | 125.846,28 |
| Vodnik | 134.887,36 |
| Stožerni vodnik | 135.812,06 |
| Narednik | 135.812,06 |
| Nadnarednik | 136.585,52 |
| Stožerni narednik | 141.034,15 |
| Časnički namjesnik | 157.311,57 |
| Zastavnik | 133.861,03 |
| Poručnik (poručnik korvete) | 138.728,64 |
| Natporučnik (poručnik fregate) | 150.290,90 |
| Satnik (poručnik bojnog broda) | 166.492,32 |
| Bojnik (kapetan korvete) | 182.669,71 |
| Pukovnik (kapetan fregate) | 201.163,40 |
| Brigadir (kapetan bojnog broda) | 219.655,86 |
| Stožerni brigadir (komodor) | 238.148,28 |
| Brigadni general (komodor) | 238.148,28 |
| Zapovjednik zbornog mjesta | 201.163,40 |
| Zapovjednik zbornog područja | 256.663,04 |
| General bojnik (kontraadmiral) | 256.663,04 |
| General pukovnik (viceadmiral) | 263.595,68 |
| General zbora (admiral) | 270.528,36 |
| Zapovjednik obrane grada | 201.163,40 |
| Stožerni general (stožerni admiral) | 277.461,00 |

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2021.

Klasa: 041-01/21-02/2

Urbroj: 341-99-01/01-21-7

Zagreb, 1. ožujka 2021.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 24/2021 (10.3.2021.), Odluka o faktoru osnovne mirovine od 1. siječnja 2021.

HRVATSKI ZAVOD ZA MIROVINSKO OSIGURANJE

551

Na temelju članka 93. stavka 4. Zakona o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19) i članka 21. i 22. Statuta Hrvatskog zavoda za mirovinsko osiguranje (»Narodne novine«, br. 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 1. ožujka 2021., donosi

ODLUKU

O FAKTORU OSNOVNE MIROVINE
 OD 1. SIJEČNJA 2021.

Članak 1.

Faktor osnovne mirovine od 1. siječnja 2021. iznosi 0,75.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2021.

Klasa: 041-01/21-02/2

Urbroj: 341-99-01/01-21-8

Zagreb, 1. ožujka 2021.

Predsjednica
 Upravnog vijeća Hrvatskog zavoda
 za mirovinsko osiguranje
 Melita Čičak, v. r.
### NN 24/2021 (10.3.2021.), Odluka o izmjenama Odluke o općinskim porezima Općine Petlovac

Općina Petlovac

545

Na temelju članka 20. i članka 42. Zakona o lokalnim porezima (»Narodne novine« broj 115/16., 101/17.) i članka 26. Statuta Općine Petlovac (»Službeni glasnik Općine Petlovac« broj 14/09., 1/10., 3/13. i 1/18.) Općinsko vijeće Općine Petlovac na 27. sjednici održanoj 25. veljače 2021. donijelo je

ODLUKU

O IZMJENAMA ODLUKE O OPĆINSKIM POREZIMA OPĆINE PETLOVAC

Članak 1.

U Odluci o općinskim porezima Općine Petlovac (»Službeni glasnik Općine Petlovac« broj 10/19), u članku 2. točka 2. »Porez na potrošnju«, briše se.

Članak 2.

Članci 5., 6. i 7., brišu se.

Članak 3.

Ova Odluka objavit će se u »Narodnim novinama« i »Službenom glasniku Općine Petlovac«, a primjenjuje se od 1. siječnja 2022.

Klasa: 410-01/19-01/06
 Urbroj: 2100/07-01-21-7
 Petlovac, 25. veljače 2021.

Predsjednik
 Općinskog vijeća
 Drago Mavrin, v. r.
### NN 24/2021 (10.3.2021.), Pravilnik o dopuni Pravilnika o provedbi mjere Restrukturiranje i konverzija vinograda iz Nacionalnog programa pomoći sektoru vina za razdoblje od 2019. do 2023. godine

MINISTARSTVO POLJOPRIVREDE

538

Na temelju članka 49. stavka 5. Zakona o poljoprivredi (»Narodne novine«, br. 118/18, 42/20 i 117/20) ministrica poljoprivrede donosi

PRAVILNIK

O DOPUNI PRAVILNIKA O PROVEDBI MJERE RESTRUKTURIRANJE I KONVERZIJA VINOGRADA IZ NACIONALNOG PROGRAMA POMOĆI SEKTORU VINA ZA RAZDOBLJE OD 2019. DO 2023. GODINE

Članak 1.

U Pravilniku o provedbi mjere Restrukturiranje i konverzija vinograda iz Nacionalnog programa pomoći sektoru vina za razdoblje od 2019. do 2023. godine (»Narodne novine«, br. 26/19 i 21/20) u tablici u PRILOGU VI. iza retka 3. dodaje se redak 4. koji glasi:

|  |  |
| --- | --- |
| 2021. | 31.026,67 |

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/21-01/14

Urbroj: 525-07/0144-21-2

Zagreb, 16. veljače 2021.

Ministrica poljoprivrede
 Marija Vučković, v. r.
### NN 24/2021 (10.3.2021.), Obavijest o izmjeni Specifikacije proizvoda »Bračko maslinovo ulje« zaštićena oznaka izvornosti

MINISTARSTVO POLJOPRIVREDE

539

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18, 42/20 i 127/20 Odluka USRH, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »BRAČKO MASLINOVO ULJE« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je 22. veljače 2021. godine izmijenjenu Specifikaciju proizvoda »Bračko maslinovo ulje« – zaštićena oznaka izvornosti od podnositelja zahtjeva Poljoprivredne zadruge Supetar, M. Vodanovića 4, 21 400 Supetar.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Bračko maslinovo ulje«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/19-01/112

Urbroj: 525-14/0882-21-14

Zagreb, 2. ožujka 2021.

Ministrica poljoprivrede
 Marija Vučković, v. r.
### NN 24/2021 (10.3.2021.), Plan prijma u državnu službu u Ured pravobranitelja za osobe s invaliditetom za 2021. godinu

Pravobraniteljica za osobe s invaliditetom

542

Na temelju članka 43. stavka 2. točke c) Zakona o državnim službenicima (»Narodne novine« broj 92/05, 142/06, 107/07, 27/08, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19 i 98/19) uz prethodnu suglasnost Ministarstva financija, klasa: 100-01/21-01/8, urbroj: 513-05-01-21-4 od 1. ožujka 2021. godine, pravobraniteljica za osobe s invaliditetom donosi

PLAN

PRIJMA U DRŽAVNU SLUŽBU U URED PRAVOBRANITELJA ZA OSOBE S INVALIDITETOM ZA 2021. GODINU

I.

Ovim Planom prijma u državnu službu planira se prijam državnih službenika u Ured pravobranitelja za osobe s invaliditetom za 2021. godinu.

II.

Plan prijma u državnu službu sadrži stvarno stanje popunjenosti radnih mjesta u Uredu pravobranitelja za osobe s invaliditetom te potreban broj državnih službenika na neodređeno vrijeme za 2021. godinu.

III.

Na dan 26. veljače 2021. godine u Uredu pravobranitelja za osobe s invaliditetom zaposleno je četrnaest (14) državnih službenika na neodređeno vrijeme te jedan (1) na određeno vrijeme.

IV.

U Uredu pravobranitelja za osobe s invaliditetom u tekućoj godini, sukladno predviđenim financijskim sredstvima u Državnom proračunu Republike Hrvatske za 2021. godinu i pribavljenoj suglasnosti Ministarstva financija planira se prijam na neodređeno vrijeme:

– dva (2) službenika/službenice sa završenim integriranim preddiplomskim i diplomskim sveučilišnim studijem pravne struke – radno mjesto – Rijeka i Split.

V.

Na temelju ovog Plana prijma slobodno radno mjesto popuniti će se putem javnog natječaja, internog oglasa ili putem premještaja iz drugih državnih tijela.

VI.

Plan prijma u državnu službu stupa na snagu danom donošenja, a objavljuje se u »Narodnim novinama« i na službenim mrežnim stranicama Ministarstva pravosuđa i uprave.

Broj: POSI.R.-661-01-98/20-01/11

Zagreb, 5. ožujka 2021.

Pravobraniteljica za
 osobe s invaliditetom
 Anka Slonjšak, v. r.
### NN 24/2021 (10.3.2021.), Rješenje o imenovanju ravnatelja Uprave za financije i informacijsko-telekomunikacijske sustave u Ministarstvu regionalnoga razvoja i fondova Europske unije

VLADA REPUBLIKE HRVATSKE

529

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 4. ožujka 2021. donijela

RJEŠENJE

O IMENOVANJU RAVNATELJA
 UPRAVE ZA FINANCIJE I
 INFORMACIJSKO-TELEKOMUNIKACIJSKE SUSTAVE U MINISTARSTVU REGIONALNOGA RAZVOJA I FONDOVA EUROPSKE UNIJE

Imenuje se mr. sc. DAVOR HUŠKA ravnateljem Uprave za financije i informacijsko-telekomunikacijske sustave u Ministarstvu regionalnoga razvoja i fondova Europske unije, na razdoblje od četiri godine.

Klasa: UP/I 080-02/21-01/86
 Urbroj: 50301-15/28-21-02
 Zagreb, 4. ožujka 2021.

Predsjednik
 mr. sc. Andrej Plenković, v. r.
### NN 24/2021 (10.3.2021.), Rješenje o razrješenju pomoćnika ministrice regionalnoga razvoja i fondova Europske unije

Vlada Republike Hrvatske

526

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 4. ožujka 2021. donijela

RJEŠENJE

O RAZRJEŠENJU POMOĆNIKA MINISTRICE REGIONALNOGA RAZVOJA I FONDOVA EUROPSKE UNIJE

Razrješuje se mr. sc. DAVOR HUŠKA dužnosti pomoćnika ministrice regionalnoga razvoja i fondova Europske unije.

Klasa: UP/I 080-02/21-02/41
 Urbroj: 50301-15/07-21-02
 Zagreb, 4. ožujka 2021.

Predsjednik
 mr. sc. Andrej Plenković, v. r.
### NN 24/2021 (10.3.2021.), Rješenje o imenovanju glavnog tajnika Ministarstva prostornoga uređenja, graditeljstva i državne imovine

VLADA REPUBLIKE HRVATSKE

534

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 4. ožujka 2021. donijela

RJEŠENJE

O IMENOVANJU GLAVNOG TAJNIKA MINISTARSTVA PROSTORNOGA UREĐENJA, GRADITELJSTVA I DRŽAVNE IMOVINE

Imenuje se DAMIR KAUFMAN glavnim tajnikom Ministarstva prostornoga uređenja, graditeljstva i državne imovine, na razdoblje od četiri godine.

Klasa: UP/I 080-02/21-01/91
 Urbroj: 50301-15/28-21-02
 Zagreb, 4. ožujka 2021.

Predsjednik
 mr. sc. Andrej Plenković, v. r.
### NN 24/2021 (10.3.2021.), Rješenje o imenovanju ravnateljice Uprave za potpomognuta područja u Ministarstvu regionalnoga razvoja i fondova Europske unije

VLADA REPUBLIKE HRVATSKE

532

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 4. ožujka 2021. donijela

RJEŠENJE

O IMENOVANJU RAVNATELJICE UPRAVE ZA POTPOMOGNUTA PODRUČJA U MINISTARSTVU REGIONALNOGA RAZVOJA I FONDOVA EUROPSKE UNIJE

Imenuje se KATICA MIŠKOVIĆ ravnateljicom Uprave za potpomognuta područja u Ministarstvu regionalnoga razvoja i fondova Europske unije, na razdoblje od četiri godine.

Klasa: UP/I 080-02/21-01/85
 Urbroj: 50301-15/07-21-02
 Zagreb, 4. ožujka 2021.

Predsjednik
 mr. sc. Andrej Plenković, v. r.
### NN 24/2021 (10.3.2021.), Rješenje o razrješenju pomoćnice ministrice regionalnoga razvoja i fondova Europske unije

VLADA REPUBLIKE HRVATSKE

527

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 4. ožujka 2021. donijela

RJEŠENJE

O RAZRJEŠENJU POMOĆNICE MINISTRICE REGIONALNOGA RAZVOJA I FONDOVA EUROPSKE UNIJE

Razrješuje se KATICA MIŠKOVIĆ dužnosti pomoćnice ministrice regionalnoga razvoja i fondova Europske unije.

Klasa: UP/I 080-02/21-02/42
 Urbroj: 50301-15/07-21-02
 Zagreb, 4. ožujka 2021.

Predsjednik
 mr. sc. Andrej Plenković, v. r.
### NN 24/2021 (10.3.2021.), Rješenje o imenovanju ravnateljice Uprave za provedbu operativnih programa i financijskih instrumenata u Ministarstvu regionalnoga razvoja i fondova Europske unije

VLADA REPUBLIKE HRVATSKE

530

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 4. ožujka 2021. donijela

RJEŠENJE

O IMENOVANJU RAVNATELJICE UPRAVE ZA PROVEDBU OPERATIVNIH PROGRAMA I FINANCIJSKIH INSTRUMENATA U MINISTARSTVU REGIONALNOGA RAZVOJA I FONDOVA EUROPSKE UNIJE

Imenuje se SANJA SLUNJSKI ravnateljicom Uprave za provedbu operativnih programa i financijskih instrumenata u Ministarstvu regionalnoga razvoja i fondova Europske unije, na razdoblje od četiri godine.

Klasa: UP/I 080-02/21-01/84
 Urbroj: 50301-15/07-21-02
 Zagreb, 4. ožujka 2021.

Predsjednik
 mr. sc. Andrej Plenković, v. r.
### NN 24/2021 (10.3.2021.), Rješenje o imenovanju glavne tajnice Ministarstva gospodarstva i održivog razvoja

VLADA REPUBLIKE HRVATSKE

533

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 4. ožujka 2021. donijela

RJEŠENJE

O IMENOVANJU GLAVNE TAJNICE MINISTARSTVA GOSPODARSTVA
 I ODRŽIVOG RAZVOJA

Imenuje se IVANA ŠUMAN glavnom tajnicom Ministarstva gospodarstva i održivog razvoja, na razdoblje od četiri godine.

Klasa: UP/I 080-02/21-01/89
 Urbroj: 50301-15/28-21-02
 Zagreb, 4. ožujka 2021.

Predsjednik
 mr. sc. Andrej Plenković, v. r.
### NN 24/2021 (10.3.2021.), Rješenje o imenovanju ravnateljice Uprave za europsku teritorijalnu suradnju u Ministarstvu regionalnoga razvoja i fondova Europske unije

VLADA REPUBLIKE HRVATSKE

531

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 4. ožujka 2021. donijela

RJEŠENJE

O IMENOVANJU RAVNATELJICE UPRAVE ZA EUROPSKU TERITORIJALNU SURADNJU U MINISTARSTVU REGIONALNOGA RAZVOJA I FONDOVA EUROPSKE UNIJE

Imenuje se STELLA ARNERI ravnateljicom Uprave za europsku teritorijalnu suradnju u Ministarstvu regionalnoga razvoja i fondova Europske unije, na razdoblje od četiri godine.

Klasa: UP/I 080-02/21-01/87
 Urbroj: 50301-15/28-21-02
 Zagreb, 4. ožujka 2021.

Predsjednik
 mr. sc. Andrej Plenković, v. r.
### NN 24/2021 (10.3.2021.), Rješenje o razrješenju pomoćnice ministrice regionalnoga razvoja i fondova Europske unije

VLADA REPUBLIKE HRVATSKE

528

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 4. ožujka 2021. donijela

RJEŠENJE

O RAZRJEŠENJU POMOĆNICE MINISTRICE REGIONALNOGA RAZVOJA I FONDOVA EUROPSKE UNIJE

Razrješuje se STELLA ARNERI dužnosti pomoćnice ministrice regionalnoga razvoja i fondova Europske unije.

Klasa: UP/I 080-02/21-02/43
 Urbroj: 50301-15/07-21-02
 Zagreb, 4. ožujka 2021.

Predsjednik
 mr. sc. Andrej Plenković, v. r.
### NN 24/2021 (10.3.2021.), Rješenje o razrješenju pomoćnika ministra pravosuđa i uprave

VLADA REPUBLIKE HRVATSKE

535

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 4. ožujka 2021. donijela

RJEŠENJE

O RAZRJEŠENJU POMOĆNIKA MINISTRA PRAVOSUĐA I UPRAVE

Razrješuje se IVAN CRNČEC dužnosti pomoćnika ministra pravosuđa i uprave, na osobni zahtjev.

Klasa: UP/I 080-02/21-02/44
 Urbroj: 50301-15/28-21-02
 Zagreb, 4. ožujka 2021.

Predsjednik
 mr. sc. Andrej Plenković, v. r.
### NN 24/2021 (10.3.2021.), Rješenje o razrješenju državne tajnice u Ministarstvu znanosti i obrazovanja

VLADA REPUBLIKE HRVATSKE

536

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 4. ožujka 2021. donijela

RJEŠENJE

O RAZRJEŠENJU DRŽAVNE TAJNICE U MINISTARSTVU ZNANOSTI I OBRAZOVANJA

Razrješuje se dr. sc. IVANA FRANIĆ dužnosti državne tajnice u Ministarstvu znanosti i obrazovanja, na osobni zahtjev.

Klasa: UP/I 080-02/21-02/45
 Urbroj: 50301-15/28-21-01
 Zagreb, 4. ožujka 2021.

Predsjednik
 mr. sc. Andrej Plenković, v. r.
### NN 24/2021 (10.3.2021.), Naredba o dopuni Naredbe o razvrstaju luka otvorenih za javni promet na području Zadarske županije

MINISTARSTVO MORA, PROMETA I INFRASTRUKTURE

540

Na temelju članka 44. stavka 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), a u svezi s Uredbom o razvrstaju luka otvorenih za javni promet i luka posebne namjene (»Narodne novine«, br. 110/04 i 82/07), ministar mora, prometa i infrastrukture, donosi

NAREDBU

O DOPUNI NAREDBE O RAZVRSTAJU LUKA OTVORENIH ZA JAVNI PROMET NA PODRUČJU ZADARSKE ŽUPANIJE

I.

U Naredbi o razvrstaju luka otvorenih za javni promet na području Zadarske županije (»Narodne novine«, broj 7/2021) točka I, podtočka 3 dopunjuje se na način da se iza rednog broja 104) dodaje redni broj »105) luka Tribanj – Krušćica – uvala Lubardić«.

II.

Ova Naredba stupa na snagu osmoga dana od dana objave u »Narodnim novinama«.

Klasa: 011-02/21-03/2
 Urbroj: 530-03-2-2-2-21-4
 Zagreb, 18. veljače 2021.

Ministar
 Oleg Butković, v. r.
### NN 24/2021 (10.3.2021.), Pravilnik o izmjenama i dopunama Pravilnika o mirenju Centra za mirenje pri Hrvatskoj obrtničkoj komori

Hrvatska obrtnička komora

556

Na temelju članka 3. stavka 1. alineja 3. Zakona o mirenju (»Narodne novine« 18/11) te članka 83. stavka 4. Statuta Hrvatske obrtničke komore (»Narodne novine« 106/14, 84/16, 21/18) Skupština Hrvatske obrtničke komore na svojoj 9. sjednici održanoj 26. veljače 2021. godine donosi

PRAVILNIK

O IZMJENAMA I DOPUNAMA PRAVILNIKA O MIRENJU CENTRA ZA MIRENJE PRI HRVATSKOJ OBRTNIČKOJ KOMORI

Članak 1.

U Pravilniku o mirenju Centra za mirenje pri Hrvatskoj obrtničkoj komori (»Narodne novine« broj 22/17) u članku 2. stavku 1. riječi »koji su u sporu s« zamjenjuju se riječju: »i«.

U članku 2. stavku 2. brišu se riječi »članova Hrvatske obrtničke komore«.

Članak 2.

U članku 4. stavak 4. mijenja se i glasi:

»Ako se stranke nisu drugačije sporazumjele, prijedlog za pokretanje mirenja smatra se uredno dostavljenim ako je dostavljen na adresu prebivališta, odnosno sjedišta protivne stranke ili opunomoćenika te stranke.«.

Članak 3.

U članku 5. stavak 3. mijenja se i glasi:

»Ako se stranke nisu drugačije sporazumjele, odluku o provođenju mirenja izvan sjedišta Centra, odnosno sjedišta ureda Centra, donosi predsjednik Centra«.

Članak 4.

Članak 9. stavak 3. mijenja se i glasi:

»U skladu s odredbom članka 13. stavka 2. i 3. Zakona o mirenju (»Narodne novine« br. 18/11) u svezi s odredbom članka 23. stavka 1. točka 6. Ovršnog zakona (»Narodne novine« br. 112/12, 25/13, 93/14, 55/16, 73/17, 131/20) nagodba koja se sklopi u postupku mirenja pred Centrom ima svojstvo ovršne isprave.«.

Članak 5.

U članku 15. iza stavka 2. dodaje se stavak 3. koji glasi:

»U svrhu promidžbe mirenja ili na zahtjev stranke u predmetima čija je vrijednost predmeta spora manja od 10.000,00 kn, Predsjednik Centra može, uz prethodno pribavljeno mišljenje Predsjedništva Centra donijeti odluku o oslobađanju od plaćanja pristojbe u postupku mirenja.«.

Članak 6.

U članku 22. stavku 1. riječi »imenovati će« zamjenjuju se riječju »imenuje«, te se brišu riječi »najkasnije do 31. 12. 2017. godine«.

Članak 7.

Ovaj Pravilnik objavit će se u »Narodnim novinama« i stupa na snagu osam dana od dana objave.

Broj: 1-102-1272/7-11-2021
 Zagreb, 26. veljače 2021.

Predsjednik
 Hrvatske obrtničke komore
 Dragutin Ranogajec, v. r.
### NN 25/2021 (11.3.2021.), Odluka o izboru sedam članova Programskog vijeća Hrvatske radiotelevizije

HRVATSKI SABOR

564

Na temelju članka 81. Ustava Republike Hrvatske i članka 25. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17. i 94/18.) Hrvatski sabor na sjednici 5. ožujka 2021. donio je

ODLUKU

O IZBORU SEDAM ČLANOVA PROGRAMSKOG VIJEĆA HRVATSKE RADIOTELEVIZIJE

Za članove Programskog vijeća Hrvatske radiotelevizije biraju se:

– dr. sc. VLAHO BOGIŠIĆ

– dr. sc. NIKOLA BAKETA

– dr. sc. OZANA RAMLJAK

– ĐEMAL BRATIĆ

– dr. sc. IVICA LUČIĆ

– ROBERT MARKT

– ZORISLAV LUKIĆ.

Klasa: 021-13/21-07/32

Zagreb, 5. ožujka 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 26/2021 (12.3.2021.), Zakon o izmjenama i dopuni Zakona o obveznom zdravstvenom osiguranju i zdravstvenoj zaštiti stranaca u Republici Hrvatskoj

Hrvatski sabor

565

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O OBVEZNOM ZDRAVSTVENOM OSIGURANJU I ZDRAVSTVENOJ ZAŠTITI STRANACA U REPUBLICI HRVATSKOJ

Proglašavam Zakon o izmjenama i dopuni Zakona o obveznom zdravstvenom osiguranju i zdravstvenoj zaštiti stranaca u Republici Hrvatskoj, koji je Hrvatski sabor donio na sjednici 5. ožujka 2021.

Klasa: 011-01/21-01/10
 Urbroj: 71-10-01/1-21-2
 Zagreb, 9. ožujka 2021.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNI ZAKONA O OBVEZNOM ZDRAVSTVENOM OSIGURANJU I ZDRAVSTVENOJ ZAŠTITI STRANACA U REPUBLICI HRVATSKOJ

Članak 1.

U Zakonu o obveznom zdravstvenom osiguranju i zdravstvenoj zaštiti stranaca u Republici Hrvatskoj (»Narodne novine«, br. 80/13. i 15/18.) u članku 4. stavku 1. riječi: »s odobrenim stalnim boravkom u Republici Hrvatskoj (u daljnjem tekstu: stranac na stalnom boravku),« zamjenjuju se riječima: »s odobrenim stalnim boravkom ili dugotrajnim boravištem u Republici Hrvatskoj (u daljnjem tekstu: stranac na stalnom boravku ili dugotrajnom boravištu),«.

Članak 2.

Naslov iznad članka 5. mijenja se i glasi: »1. Stranac na stalnom boravku ili dugotrajnom boravištu«.

Članak 3.

U članku 5. stavku 1. riječi: »Stranac na stalnom boravku u Republici Hrvatskoj« zamjenjuju se riječima: »Stranac na stalnom boravku ili dugotrajnom boravištu u Republici Hrvatskoj«.

U stavku 2. riječi: »a nema odobren stalni boravak,« zamjenjuju se riječima: »a nema odobren stalni boravak ili dugotrajno boravište,«.

Članak 4.

U članku 6. iza stavka 11. dodaje se stavak 12. koji glasi:

»(12) Prijavu na obvezno zdravstveno osiguranje nije obvezan podnijeti državljanin treće zemlje na privremenom boravku u Republici Hrvatskoj, koji u Republici Hrvatskoj boravi u svrhu boravka digitalnog nomada, te je obvezan sam snositi troškove korištenja zdravstvene zaštite u zdravstvenoj ustanovi, odnosno kod zdravstvenog radnika privatne prakse ili drugog provoditelja zdravstvene zaštite u Republici Hrvatskoj.«.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/21-01/16
 Zagreb, 5. ožujka 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 26/2021 (12.3.2021.), Odluka o izmjenama i dopunama Odluke o porezima Grada Umaga – Umago

Grad Umag – Umago

583

Na temelju stavka 1. članka 42. Zakona o lokalnim porezima (»Narodne novine«, broj 115/16, 101/17) i članka 56. Statuta Grada Umaga – Umago (»Službene novine Grada Umaga«, broj 9/09, 3/13, 9/18, 13/18 – pročišćeni tekst, 7/19, 4/20 i 8/20 – pročišćeni tekst), Gradsko vijeće Grada Umaga – Umago, na sjednici održanoj 24. veljače 2021. donosi

ODLUKU

O IZMJENAMA I DOPUNAMA ODLUKE O POREZIMA GRADA UMAGA – UMAGO

Članak 1.

U Odluci o porezima Grada Umaga – Umago (»Službene novine Grada Umaga – Umago«, broj 19/2020) u članku 3. stavak 2. briše se.

Članak 2.

U članku 6. stavak 2. briše se.

Članak 3.

U članku 7. stavak 1. briše se.

U članku 7. stavku 2. iza riječi »metru« dodaje se točka, a preostali dio rečenice briše se.

Članak 4.

Članci 9. i 10. brišu se.

Članak 5.

Dosadašnji članci 11. do 22. postaju članci 9. do 20.

Članak 6.

U članku 23. stavak 3. briše se.

Članak 23. postaje članak 21.

Članak 7.

Članak 24. postaje članak 22.

Članak 8.

Članak 25. postaje članak 23.

Članak 9.

U članku 26. iza riječi »Umago«, dodaje se zarez te se iza njega dodaju sljedeće riječi: »osim članka 3. ove Odluke koja stupa na snagu prvog dana u mjesecu nakon mjeseca u kojem je ova Odluka objavljena u »Narodnim novinama«.«

Članak 26. postaje članak 24.

Članak 10.

Ova Odluka stupa na snagu osmoga dana od dana objave u »Službenim novinama Grada Umaga – Umago«, osim članka 1. ove Odluke koja stupa na snagu prvog dana u mjesecu nakon mjeseca u kojem je objavljena u »Narodnim novinama«.

Klasa: 415-01/20-01/05
 Urbroj: 2105/05-01/01-21-7
 Umag, 24. veljače 2021.

GRADSKO VIJEĆE GRADA UMAGA – UMAGO

Predsjednik
 Jurica Šiljeg, v. r.
### NN 26/2021 (12.3.2021.), Uredba o izmjeni Uredbe o nazivima radnih mjesta i koeficijentima složenosti poslova u javnim službama

VLADA REPUBLIKE HRVATSKE

570

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01. i 39/09.), Vlada Republike Hrvatske je na sjednici održanoj 11. ožujka 2021. donijela

UREDBU

O IZMJENI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13., 72/13., 151/13., 9/14., 40/14., 51/14., 77/14., 83/14. – ispravak, 87/14., 120/14., 147/14., 151/14., 11/15., 32/15., 38/15., 60/15., 83/15., 112/15., 122/15., 10/17., 39/17., 40/17. – ispravak, 74/17., 122/17., 9/18., 57/18., 59/19., 79/19., 119/19., 50/20., 128/20., 141/20. i 17/21.), u članku 31. podstavku a) Položaji I. vrste točka 2. mijenja se i glasi:

»2. pomoćnik ravnatelja 2,716«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/21-03/12
 Urbroj: 50301-21/32-21-2
 Zagreb, 11. ožujka 2021.

Predsjednik
 mr. sc. Andrej Plenković, v. r.
### NN 26/2021 (12.3.2021.), Odluka o donošenju Nacionalnog plana razvoja širokopojasnog pristupa u Republici Hrvatskoj u razdoblju od 2021. do 2027. godine

VLADA REPUBLIKE HRVATSKE

571

Na temelju članka 4. stavka 2. Zakona o elektroničkim komunikacijama (»Narodne novine«, br. 73/08., 90/11., 133/12., 80/13., 71/14. i 72/17.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 11. ožujka 2021. donijela

ODLUKU

O DONOŠENJU NACIONALNOG PLANA RAZVOJA ŠIROKOPOJASNOG PRISTUPA U REPUBLICI HRVATSKOJ U RAZDOBLJU OD 2021. DO 2027. GODINE

I.

Donosi se Nacionalni plan razvoja širokopojasnog pristupa u Republici Hrvatskoj u razdoblju od 2021. do 2027. godine (u daljnjem tekstu: Nacionalni plan), u tekstu koji je dostavilo Ministarstvo mora, prometa i infrastrukture aktom, klasa: 344-03/20-03/2, urbroj: 530-07-2-1-21-33, od 22. veljače 2021.

II.

Zadužuje se Ministarstvo mora, prometa i infrastrukture da o ovoj Odluci izvijesti nadležna tijela nositelje mjera i aktivnosti iz točke 6. Nacionalnog plana.

III.

Zadužuju se nositelji pojedinih mjera i aktivnosti iz točke II. ove Odluke da u rokovima utvrđenima Nacionalnim planom provedu mjere i aktivnosti iz svoje nadležnosti.

IV.

Zadužuje se Ministarstvo mora, prometa i infrastrukture da u roku od 30 dana od dana stupanja na snagu ove Odluke osnuje Povjerenstvo za praćenje provedbe Nacionalnog plana.

V.

Zadužuje se Ministarstvo mora, prometa i infrastrukture da Nacionalni plan objavi na svojim mrežnim stranicama.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/331

Urbroj: 50301-05/20-21-5

Zagreb, 11. ožujka 2021.

Predsjednik
 mr. sc. Andrej Plenković, v. r.
### NN 26/2021 (12.3.2021.), Odluka o izmjenama i dopunama Odluke o kupoprodaji plasmana kreditnih institucija

Hrvatska narodna banka

582

Na temelju članka 150. stavka 7. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020. i 146/2020.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O KUPOPRODAJI PLASMANA KREDITNIH INSTITUCIJA

Članak 1.

U Odluci o kupoprodaji plasmana kreditnih institucija (»Narodne novine«, br. 127/2014. i 24/2018.) u članku 2. točki 8. riječi »stavku 8.« mijenjaju se riječima »stavku 2.«.

Članak 2.

U članku 8. stavak 2. briše se.

Članak 3.

U članku 12. stavak 3. briše se.

Članak 4.

U članku 13. stavak 1. briše se.

Članak 13. stavak 2., koji postaje stavak 1., mijenja se i glasi:

»(1) Ako Hrvatska narodna banka na temelju dostavljene dokumentacije ocijeni da nije ispunjen neki od uvjeta propisanih ovom Odlukom, pozvat će prodavatelja da najkasnije u roku od 30 dana poduzme radnje za ispunjenje tog uvjeta. Prodavatelj je dužan najkasnije u roku od 30 dana od dana kada je pozvan na ispunjenje uvjeta propisanih ovom Odlukom pisanim putem obavijestiti Hrvatsku narodnu banku o ispunjavanju uvjeta te dostaviti odgovarajuću dokumentaciju.«

Članak 13. stavak 3., koji postaje stavak 2., mijenja se i glasi:

»(2) Ako od dana dostave obavijesti Hrvatskoj narodnoj banci iz članka 8. stavka 1. ove Odluke do dana sklapanja ugovora o kupoprodaji plasmana dođe do promjene bilo kojih činjenica i okolnosti povezanih s kupoprodajom plasmana, prodavatelj je dužan o tim promjenama obavijestiti Hrvatsku narodnu banku.«

U članku 13. stavak 4. briše se, a stavci 5., 6. i 7. postaju stavci 3., 4. i 5.

Članak 5.

U članku 15. stavku 1. u uvodnoj rečenici brišu se zarez i riječi koje nakon njega slijede »Hrvatska narodna banka ocijeni da«.

U članku 15. stavak 2. mijenja se i glasi:

»O namjeri povrata plasmana iz stavka 1. ovog članka prodavatelj je dužan obavijestiti Hrvatsku narodnu banku najkasnije 60 dana prije dana povrata plasmana te uz obavijest o namjeri povrata plasmana dostaviti dokumentaciju propisanu stavkom 4. ovog članka.«

U članku 15. stavak 6. briše se.

Članak 6.

Ova Odluka objavljuje se u »Narodnim novinama« i stupa na snagu osmoga dana od dana objave.

O.br: 60-091/03-21/BV
 Zagreb, 8. ožujka 2021.

Guverner
 Boris Vujčić, v. r.
### NN 26/2021 (12.3.2021.), Rješenje o dodjeli naziva "Referentni centar Ministarstva zdravstva za plastičnorekonstruktivnu kirurgiju glave i vrata" Klinici za otorinolaringologiju Kliničkig bolničkog centra Sestre milosrdnice

Ministarstvo zdravstva

575

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18 i 147/20) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), postupajući po zahtjevu Kliničkog bolničkog centra Sestre milosrdnice, Zagreb, Vinogradska 29, donosi

RJEŠENJE

1. Klinici za otorinolaringologiju Kliničkog bolničkog centra Sestre milosrdnice dodjeljuje se naziv »Referentni centar Ministarstva zdravstva za plastičnorekonstruktivnu kirurgiju glave i vrata«.

2. Naziv referentni centar iz točke 1. ovog rješenja dodjeljuje se na vrijeme od pet godina.

3. Klinika za otorinolaringologiju Kliničkog bolničkog centra Sestre milosrdnice, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za plastičnorekonstruktivnu kirurgiju glave i vrata«.

4. »Referentni centar Ministarstva zdravstva za plastičnorekonstruktivnu kirurgiju glave i vrata« Klinike za otorinolaringologiju Kliničkog bolničkog centra Sestre milosrdnice, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/19-01/06
 Urbroj: 534-07-2-2/1-21-27
 Zagreb, 22. veljače 2021.

Ministar
 izv. prof. dr. sc. Vili Beroš, dr. med., v. r.
### NN 26/2021 (12.3.2021.), Odluka o imenovanju savjetnika predsjednika Republike Hrvatske za vanjsku i europsku politiku

PREDSJEDNIK REPUBLIKE HRVATSKE

568

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 3. Odluke o Uredu predsjednika Republike Hrvatske (»Narodne novine«, broj 18/20 i 41/20), donosim

ODLUKU

O IMENOVANJU SAVJETNIKA PREDSJEDNIKA REPUBLIKE HRVATSKE ZA VANJSKU I EUROPSKU POLITIKU

NEVEN PELICARIĆ imenuje se savjetnikom predsjednika Republike Hrvatske za vanjsku i europsku politiku.

Danom stupanja na snagu ove Odluke prestaje važiti Odluka klasa: 080-02/20-01/39, urbroj: 71-10-01/1-20-1.

Ova Odluka stupa na snagu 1. travnja 2021. godine.

Klasa: 080-02/20-01/39
 Urbroj: 71-10-01/1-21-3
 Zagreb, 8. ožujka 2021.

Predsjednik
 Republike Hrvatske
 Zoran Milanović, v. r.
### NN 26/2021 (12.3.2021.), Odluka o opozivu dužnosti izvanrednog i opunomoćenog veleposlanika Republike Hrvatske pri Svetoj Stolici, sa sjedištem u Vatikanu, i dužnosti izvanrednog i opunomoćenog veleposlanika Republike Hrvatske pri Suverenom Viteškom redu od Malte, sa sjedištem u Vatikanu

PREDSJEDNIK REPUBLIKE HRVATSKE

566

Na temelju odredbe članka 99. stavka 3. Ustava Republike Hrvat­ske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/20-02/04, urbroj: 50301-15/28-21-08 od 3. ožujka 2021., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

NEVEN PELICARIĆ opoziva se dužnosti izvanrednog i opunomoćenog veleposlanika Republike Hrvatske pri Svetoj Stolici, sa sjedištem u Vatikanu, i dužnosti izvanrednog i opunomoćenog veleposlanika Republike Hrvatske pri Suverenom Viteškom redu od Malte, sa sjedištem u Vatikanu.

Ova Odluka stupa na snagu 31. ožujka 2021. godine.

Klasa: 018-07/21-02/08
 Urbroj: 71-10-01/1-21-2
 Zagreb, 8. ožujka 2021.

Predsjednik
 Republike Hrvatske
 Zoran Milanović, v. r.
### NN 26/2021 (12.3.2021.), Odluka o razrješenju savjetnika predsjednika Republike Hrvatske za vanjsku i europsku politiku

PREDSJEDNIK REPUBLIKE HRVATSKE

567

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 3. Odluke o Uredu predsjednika Republike Hrvatske (»Narodne novine«, broj 18/20 i 41/20), donosim

ODLUKU

O RAZRJEŠENJU SAVJETNIKA PREDSJEDNIKA REPUBLIKE HRVATSKE ZA VANJSKU I EUROPSKU POLITIKU

Dr. sc. ORSAT MILJENIĆ razrješuje se dužnosti savjetnika predsjednika Republike Hrvatske za vanjsku i europsku politiku.

Ova Odluka stupa na snagu 31. ožujka 2021. godine.

Klasa: 080-02/20-01/40
 Urbroj: 71-10-01/1-21-2
 Zagreb, 8. ožujka 2021.

Predsjednik
 Republike Hrvatske
 Zoran Milanović, v. r.
### NN 26/2021 (12.3.2021.), Pravilnik o izmjeni i dopuni Pravilnika o načinu i uvjetima za priznavanje prava samostalnih umjetnika na uplatu obveznih doprinosa za mirovinsko i zdravstveno osiguranje iz sredstava proračuna Republike Hrvatske

Ministarstvo kulture i medija

574

Na temelju članka 7. Zakona o pravima samostalnih umjetnika i poticanju kulturnog i umjetničkog stvaralaštva (»Narodne novine«, br. 43/96. i 44/96. – Ispravak), ministrica kulture i medija donosi

PRAVILNIK

O IZMJENI I DOPUNI PRAVILNIKA O NAČINU I UVJETIMA ZA PRIZNAVANJE PRAVA SAMOSTALNIH UMJETNIKA NA UPLATU OBVEZNIH DOPRINOSA ZA MIROVINSKO I ZDRAVSTVENO OSIGURANJE IZ SREDSTAVA PRORAČUNA REPUBLIKE HRVATSKE

Članak 1.

U Pravilniku o načinu i uvjetima za priznavanje prava samostalnih umjetnika na uplatu obveznih doprinosa za mirovinsko i zdravstveno osiguranje iz sredstava proračuna Republike Hrvatske (»Narodne novine«, br. 91/15) u članku 27. stavku 4. riječi: »stavka 2.« zamjenjuju se riječima: »stavaka 2. i 6.«.

Iza stavka 5. dodaje se stavak 6. koji glasi:

»(6) Samostalni umjetnik ima pravo na odgodu revizije i u slučaju nastanka ili proglašenja izvanrednih okolnosti (potresa, poplave, požara, epidemije, pandemije, ekoloških incidenata i katastrofa ili drugih okolnosti) koje su onemogućile ili prouzročile otežano obavljanje samostalne umjetničke djelatnosti za razdoblje koje svojom odlukom utvrđuje ministar nadležan za kulturu.«

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 612-01/21-01/0043
 Urbroj: 532-02-03-01/1-21-1
 Zagreb, 9. ožujka 2021.

Ministrica
 dr. sc. Nina Obuljen Koržinek, v. r.
### NN 26/2021 (12.3.2021.), Odluka o izmjeni Odluke o uvođenju nužnih epidemioloških mjera za područje Grada Dubrovnika, Općine Konavle, Općine Župa dubrovačka, Općine Dubrovačko primorje i Općine Ston

STOŽER CIVILNE ZAŠTITE REPUBLIKE HRVATSKE

580

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 12. ožujka 2021., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE GRADA DUBROVNIKA, OPĆINE KONAVLE, OPĆINE ŽUPA DUBROVAČKA, OPĆINE DUBROVAČKO PRIMORJE I OPĆINE STON

I.

Na prijedlog Stožera civilne zaštite Dubrovačko-neretvanske županije u Odluci o uvođenju nužnih epidemioloških mjera za područje Grada Dubrovnika, Općine Konavle, Općine Župa dubrovačka, Općine Dubrovačko primorje i Općine Ston (»Narodne novine« broj 21/21) točka IV. mijenja se i glasi:

»Nužne epidemiološke mjere iz ove Odluke određuju se u trajanju do 28. ožujka 2021.«

II.

Ova Odluka objavit će se u »Narodnim novinama«, a stupa na snagu 13. ožujka 2021.

Klasa: 810-06/20-01/7

Urbroj: 511-01-300-21-314

Zagreb, 12. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 26/2021 (12.3.2021.), Odluka o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

578

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 12. ožujka 2021., donosi

ODLUKU

O IZMJENI ODLUKE O UVOĐENJU POSEBNE ORGANIZACIJE RADA ZA DJELATNOST TRGOVINE KOJA SE OBAVLJA U PRODAVAONICAMA I TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20, 2/21, 8/21, 14/21 i 20/21) točka X. mijenja se i glasi:

»Nužne epidemiološke mjere iz ove Odluke određuju se u trajanju do 31. ožujka 2021.«

II.

Ova Odluka objavit će se u »Narodnim novinama«, a stupa na snagu 13. ožujka 2021.

Klasa: 810-06/20-01/7
 Urbroj: 511-01-300-21-312
 Zagreb, 12. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 26/2021 (12.3.2021.), Odluka o izmjeni Odluke o privremenoj zabrani i ograničavanju prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

579

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 12. ožujka 2021., donosi

ODLUKU

O IZMJENI ODLUKE O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani i ograničavanju prelaska preko graničnih prijelaza Republike Hrvatske (»Narodne novine« broj 3/21, 4/21, 8/21, 14/21 i 20/21) točka X. mijenja se i glasi:

»Privremena zabrana, odnosno ograničavanje prelaska preko graničnih prijelaza Republike Hrvatske iz ove Odluke određuje se u trajanju do 31. ožujka 2021.«

II.

Ova Odluka objavit će se u »Narodnim novinama«, a stupa na snagu 13. ožujka 2021.

Klasa: 810-06/20-01/7

Urbroj: 511-01-300-21-313

Zagreb, 12. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 26/2021 (12.3.2021.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

577

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 12. ožujka 2021., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21 i 20/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 31. ožujka 2021.«

II.

Ova Odluka objavit će se u »Narodnim novinama«, a stupa na snagu 13. ožujka 2021.

Klasa: 810-06/20-01/7
 Urbroj: 511-01-300-21-311
 Zagreb, 12. ožujka 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 27/2021 (17.3.2021.), Indeks proizvođačkih cijena industrijskih proizvoda na domaćem tržištu u veljači 2021.

Državni zavod za statistiku

593

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U VELJAČI 2021.

Indeks proizvođačkih cijena industrijskih proizvoda na domaćem tržištu u veljači 2021. u odnosu na siječanj 2021. iznosi 101,4.

Klasa: 954-02/21-01/01

Urbroj: 555-01-05-03-02-21-06

Zagreb, 11. ožujka 2021.

Glavna ravnateljica
 Lidija Brković, v. r.